Болат Нұретдинұлы Жұмаділов

Болат Нұретдинұлы Жұмаділов (1973 жылы 22 сәуірде Жамбыл облысы, Байзақ ауданы, Жетібай ауылында туған) – әуесқой боксшы, Қазақстанның еңбек сіңірген спорт шебері (1995), Қазақстанның еңбек сіңірген қайраткері (2000), әуесқой бокстан қазақтан шыққан тұңғыш Әлем чемпионы (1999), Олимпиада ойындарының екі дүркін күміс жүлдегері (1996, 2000). 

 Өмірбаяны 

 Спорттағы мансабы 
Бокспен 12 жасынан бастап айналысқан. 1990 – 97 жылдары аралығында Қазақстан чемпионы, 1992 жылы ТМД елдерінің чемпионы. Алғашқы жаттықтырушысы Феликс Цой болды (Тараз).  «Динамо» сапында өнер көрсеткенде жетістіктеріне қарай шен беріп тұрды, капитан деңгейіне дейін өсті. 

Орталық Азия ойындарының (1995, 1997), 2-ші Шығыс Азия ойындарының (1997, Пусан, Корея) чемпионы.  

Бокстан Әлем чемпионаттарының (1995 жылы, Берлин, Германия, 1997 жылы, Будапешт, Венгрия) қола, 26-Олимпиада ойындарының (1996, Атланта, АҚШ) күміс және Әлем чемпионатының (1999, Хьюстон, АҚШ) алтын, 27-Олимпиада ойындарының (2000, Сидней, Австралия) күміс жүлдегері.  

1992 жылы Барселона Олимпиадасына жолдаманы иеленді. Болат Теміров екеуін 1992 жылғы Барселона Олимпиадасына апарып, жарысқа қатыстырмағанын спорттық саясатпен байланыстырады. 

 1993 жылғы Әуесқой бокстан әлем чемпионаты 
 Бірінші ең жеңіл салмақКезең  Күні Спортшы  Нәтижесі   Спортшы  1/16   ??.05.1993   Болат Жұмаділов  RSC 1   Rajendra Prasad

 1995 жылғы Әуесқой бокстан әлем чемпионаты 
 Ең жеңіл салмақКезең  Күні Спортшы  Нәтижесі   Спортшы  1/16   06.05.1995   Болат Жұмаділов  12:4   Paul Shepherd 1/8   08.05.1995   Болат Жұмаділов  10:5   Sergey Kovganko 1/4   10.05.1995   Болат Жұмаділов  +6:6    Rachid Bouaita 1/2   12.05.1995  Болат Жұмаділов  19:4   Joni Turunen Финал  14.05.1995   Болат Жұмаділов  6:11   Zoltan Lunca

 Атлантадағы Олимпиада ойындары 
 Ең жеңіл салмақКезең  Күні Спортшы  Нәтижесі   Спортшы  1/32   23.07.1996   Болат Жұмаділов  18:7   Vladislav Nayman 1/16   28.07.1996   Болат Жұмаділов  21:4   Sergey Kovganko 1/8   31.07.1996   Болат Жұмаділов  13:6    Damaen Kelly 1/4  02.08.1996  Болат Жұмаділов  23:18   Zoltan Lunka 1/2  04.08.1996   Болат Жұмаділов  11:12   Maikro Romero

 1997 жылғы Әуесқой бокстан әлем чемпионаты 
 Ең жеңіл салмақКезең  Күні Спортшы  Нәтижесі   Спортшы  1/16   20.10.1997   Болат Жұмаділов  KO 3   Martin Castillo 1/8   21.10.1997   Болат Жұмаділов  20:3   Peter Balaz 1/4   22.10.1997   Болат Жұмаділов  WO    Alisher Rakhimov 1/2   24.10.1997  Болат Жұмаділов  10:16   Ilfat Riazapov

 1999 жылғы Әуесқой бокстан әлем чемпионаты 
 Ең жеңіл салмақКезең  Күні Спортшы  Нәтижесі   Спортшы  1/16   21.08.1999   Болат Жұмаділов  8:5   Suleyman Pekdogan 1/8   22.08.1999   Болат Жұмаділов  9:5   Vakhtang Darchinyan 1/4   24.08.1999   Болат Жұмаділов  10:2   John Medina 1/2   25.08.1999  Болат Жұмаділов  WO   JAndrzej Rżany Финал  27.08.1999   Болат Жұмаділов  6:4   Omar Narvaez

 Сиднейдегі Олимпиада ойындары 
 Ең жеңіл салмақКезең  Күні Спортшы  Нәтижесі   Спортшы  1/8   24.09.2000   Болат Жұмаділов  12:9   Kennedy Kenyanta 1/4   27.09.2000   Болат Жұмаділов  15:8   Vakhtang Darchinyan 1/2   29.09.2000  Болат Жұмаділов  22:16   Jerome Thomas Финал  01.10.2000   Болат Жұмаділов  12:19   Wijan Ponlid
2001 жылы үйленіп, шаңырақ көтерген соң Жұмаділов кәсіби спорттағы мансабын аяқтады. Қысқа уақыт кеден саласында жұмыс істеді. Кейін жаттықтырушылықпен айналысты. 2010-жылдары Арқалықта үш жыл бапкерлік етті. «Астана арландарында» жаттықтырушы қызметін атқарды. 

Атлтанта күміс жүлде иеленгенде Таразда бокс федерациясын басқаратын Қайрат Шотпақов  Тараздан пәтер берді.  Облыс әкімі болған Амалбек Тшанов "Toyota Corolla" автокөлігін мінгізді. Кейін Сиднейден кейін облысты басқарған Серік Үмбетов Toyota Camry сыйлады.  Қасым-Жомарт Тоқаев Алматыдан үш бөлмеді үй берген.

Болат Жұмаділов ұзақ уақыт бойы жеке табысының негізгі көзі ретінде тек жаттықтырушылықпен шектелді. Өз үйіндегі жаттығу залына келген балаларға айына 10–20 мың теңге көлемінде ақы белгіленді.

2010-жылдардың соңынан бастап жеке жаттықтырушы ретінде жұмыс істей бастады. Өзінің үйінің төменгі қабатында шағын спортзал ашып, балаларды боксқа баулыды. Залды өзінің жеке бапкері Феликс Цойдың есімімен атады. Оның шәкірттері арасында кейін Марокко құрамасының бас бапкері болған Ерік Алғабеков бар. 

2022 жылы  Болат Жұмаділов банктік қарызын өтей алмай, екі бөлмелі пәтерінен айырылып қала жаздады. «Қазақстан спортшылар одағының» қолдауымен қайта қаржыландыру жасалып, арест алып тасталды. Нәтижесінде Жұмаділов отбасымен Астанадағы пәтерінде қалды.  

 Марапаттары 

 “Құрмет” орденімен марапатталған.“Қазақстан”: Ұлттық энцклопедия/Бас редактор Ә. Нысанбаев – Алматы “Қазақ энциклопедиясы” Бас редакциясы, 1998 ISBN 5-89800-123-9 

 Қоғамдық назарға түсуі 
2025 жылғы қыркүейкте журналист Нұрсейіт Жылқышыбай Болат Жұмаділовтен сұхбат алған болатын. Сұхбаттан кейін Болат Жұмаділовтің тұрмыстық жағдайы қоғамда талқылауға түсті. Белгілі спортшы ұзақ уақыт бойы шәкірттерін өз үйінің жертөлесінде жаттықтырған. Ол техникалық бөлмені шағын бокс залына айналдырды. Алайда жаттығу орнына тиесілі ғимараттың кез келген уақытта босатылуы мүмкін екендігі және құрал-жабдықтардың ескіргендігі айтылды. 

Журналист Нұрсейіт Жылқышыбайдың сұхбатынан кейін жағдай өзгерді.  Бокс федерациясының басшысы Шахмұрат Мүтәліп Болат Жұмаділовке Huinday Elantra автокөлігін сыйлады.  Кәсіпкер  Махат Төрәлі Астана қаласындағы Бекзат Саттарханов атындағы спорт кешеніне бапкер ретінде тұрақты жұмыс ұсынды.  

 Жеке өмірі 
Болат Жұмаділов үйленген, үш қызы бар. Отбасындағы балалар кәсіби спортпен айналыспайды. 

Сілтемелер
 «Олимп». Болат Жұмаділов
 Сұxбат. Болат Жұмаділов  (QazSport TV / QAZSPORT Арнасының YouTube арнасы) 2022 жыл 
 «БІР КҮН». Болат Жұмаділов (Qazaqstan TV / Қазақстан Ұлттық Арнасының YouTube арнасы) 2020 жыл 
 Қазақ тіліміз көркейе бер­сін 
 "БОЛАТТАЙ БЕРІК БОКСШЫ". БОЛАТ ЖҰМАДІЛОВ (QAZSPORT TV, 2017 жылғы 24 желтоқсан)
 «Айбын». Болат Жұмаділов армияны сағыныпты (Хабар телеарнасының YouTube арнасы) 2018 жыл 

 Дереккөздер 

Санат:Қазақстан боксшылары
Санат:Қазақстанның Олимпиада күміс жүлдегерлері
Санат:Әуесқой бокстан әлем чемпиондары
Санат:Байзақ ауданында туғандар
Санат:Қазақстан спорт шеберлері
Санат:Қазақстанның еңбек сіңірген қайраткерлері
Санат:Бокстан Қазақстан чемпиондары
Санат:Құрмет орденінің иегерлері
Санат:2000 жылғы Жазғы Олимпиада ойындарының күміс жүлдегерлері